ఒలింపిక్ క్రీడలు
1896లో ఏథెన్స్‌లో జరిగిన తొలి ఒలింపిక్ క్రీడలలో 9 క్రీడాంశాలు ఉన్నాయి. అవి: అథ్లెటిక్స్, సైక్లింగ్, కత్తియుద్ధం, జిమ్నాస్టిక్స్, బరువులెత్తడం, షూటింగ్, ఈతలపోటీలు, టెన్నిస్ మరియు మల్లయుద్ధం. క్రమక్రమంగా క్రీడాంశాల సంఖ్య పెరిగి, ప్రస్తుతం 28 క్రీడాంశాలకు చేరింది. (శీతాకాలపు ఒలింపిక్స్‌తో కలిపి 35 క్రీడాంశాలు). ఒలింపిక్ నిబంధన 48.1 ప్రకారం వేసవి ఒలింపిక్స్‌లో క్రీడాంశాల సంఖ్య 15 కు తగ్గరాదు. 2002లో మెక్సికోలో జరిగిన అంతర్జాతీయ ఒలింపిక్ సంఘం సమావేశమై క్రీడాంశాల గరిష్ఠ సంఖ్య 28గా నిర్ణయించింది.
ఇండోర్ గేమ్స్
ఆడే ప్రదేశాన్ని బట్టి క్రీడలను రెండు రకాలుగా విభజించవచ్చు. ఒకటి, బయటి ఆవరణలో ఆడే క్రీడలు -వీటిని అవుట్‌డోర్ గేమ్స్‌ అంటారు. పుట్‌బాల్, హాకీ, సాప్ట్‌బాల్, కబడ్డి, క్రికెట్ వంటివి. పైకప్పు కలిగిన స్టెడియంలో ఆడే ఆటలను ఇండోర్‌గేమ్స్ అంటారు. వీటిలో కొన్నింటిని బయట కూడా ఆడవచ్చును. కొన్ని రకముల ఇండోర్ గేమ్స్‌ గురించిన వివరాలు దిగువన ఉన్నాయి.